આજે બ્રહ્માએ મારા આયુષ્યના નક્કી કરેલ વર્ષોમાંથી 95 વર્ષ વાપરી નાખ્યાં . અને છન્નુંમું વર્ષ વાપરવાની શરૂયાત કરી છે .બે મહિના પહેલાં મારા hip ના સાંધાનું હાડકું મારા અચાનક પડી જવાના કારણે ભાંગી ગયું . ત્યારથી મને હું વૃદ્ધ હોઉં એવો અનુભવ થાય છે.કારણકે વોકરની મદદથી પણ હું લાંબુ ચાલી શકતો નથી . હું પડી ગયો એના બીજે દિવસે મારા પગની સર્જરી કરવામાં આવી ,અને મારું ભાંગેલ હાડકું કાઢી નાખીને એની જગ્યાએ સ્પેશીયલ ધાતુનું હાડકું ઘુસાડી દેવામાં આવ્યું . એક દિવસ આધેડ વયની બાઈ મારી પાસે આવી , અને મને કીધું કે હું ફીજીકલ થેરેપી કરાવવા આવી છું . એક પુરુષ પણ આવેલો એણે મારું વોકર પકડ્યું , અને ફીજીકલ વાળી બાઈએ મને ચલાવવાની કૌશિશ પોતાના પગથી મારા પગને ધક્કો મારીને મને ચલાવવાનો પ્રયાસ કર્યો પણ હું માંડ એક ઇંચ ચાલી શક્યો . મેં એને કીધું કે મારે જાજરૂ જવું પડશે , તો કોઈ નર્સને બોલાવો તો તે કહે જાજરૂ …